MT
C 165/28
Il-Ġurnal Uffiċjali tal-Unjoni Ewropea
19.4.2022
Talba għal deċiżjoni preliminari mressqa mill-Pesti Központi Kerületi Bíróság (l-Ungerija) fil-25 ta’ Jannar 2022 – PannonHitel Pénzügyi Zrt.
vs Wizz Air Hungary Légiközlekedési Zrt.
(Wizz Air Hungary Zrt.)
(Kawża C-51/22) (2022/C 165/36) Lingwa tal-kawża: l-Ungeriż Qorti tar-rinviju Pesti Központi Kerületi Bíróság Partijiet fil-kawża prinċipali Rikorrent: PannonHitel Pénzügyi Zrt.
Konvenut: Wizz Air Hungary Légiközlekedési Zrt.
(Wizz Air Hungary Zrt.)
Domanda preliminari L-Artikolu 5(1)(a), l-ewwel inċiż tal-Artikolu 8(1)(a) u l-Artikolu 8(2) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), għandhom jiġu interpretati fis-sens li passiġġier jista’ jeżerċita direttament kontra t-trasportatur tal-ajru d-dritt tiegħu għar-rimbors tal-prezz sħiħ tal-biljett bil-prezz li jkun xtrah, u dan, meta huwa jkun irriżerva l-biljett bl-għajnuna ta’ terz li aġixxa bħala intermedjarju u lilu l-passiġġier ħallas il-prezz tal-biljett, u fejn l-imsemmi intermedjarju xtara l-biljett mingħand it-trasportatur tal-ajru u ħallas [lilu] l-prezz tiegħu, meta xejn ma jindika li l-intermedjarju aġixxa fil-kwalità ta’ rappreżentant awtorizzat tat-trasportatur tal-ajru jew li għandu jitqies bħala operatur tat-tours?
(1)
ĠU Edizzjoni Speċjali bil-Malti, Kapitolu 7, Vol.
8, p. 10.
Talba għal deċiżjoni preliminari mressqa mill-Amtsgericht Frankfurt am Main (il-Ġermanja) fl-1 ta’ Frar 2022 – IA vs DER Touristik Deutschland GmbH (Kawża C-62/22) (2022/C 165/37) Lingwa tal-kawża: il-Ġermaniż Qorti tar-rinviju Amtsgericht Frankfurt am Main Partijiet fil-kawża prinċipali Rikorrent: IA Konvenut: DER Touristik Deutschland GmbH Domanda preliminari L-Artikolu 18(1) tar-Regolament (UE) Nru 1215/2012 tal-Parlament Ewropew u tal-Kunsill tat-12 ta’ Diċembru 2012 dwar il-ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali (1) għandu jiġi interpretat fis-sens li minbarra li jirregola l-ġurisdizzjoni internazzjonali, dan l-artikolu jinkludi wkoll regola li tikkonċerna l-ġurisdizzjoni territorjali tal-qrati nazzjonali fil-qasam ta’ kuntratti tal-ivjaġġar, regola li torbot lill-qorti adita meta l-konsumatur bħala vjaġġatur kif ukoll il-parti kontraenti tiegħu, bħala operatur tal-vjaġġi, ikunu t-tnejn iddomiċiljati fl-istess Stat Membru filwaqt li d-destinazzjoni tal-vjaġġ ma tkunx tinsab f’dan l-Istat Membru iżda barra mill-pajjiż, bil-konsegwenza li, minbarra dispożizzjonijiet nazzjonali, il-konsumatur ikun jista’ jinvoka quddiem il-qorti tad-domiċilju tiegħu drittijiet kuntrattwali fil-konfront tal-operatur tal-vjaġġi?
(1)
ĠU 2012, L 351, p. 1.